《和振西赠王将军紫厓三首 其三》
清代·吴暻

著书不复为穷愁，独乐园林散百忧。人乍抛残尘海梦，天教管百太湖秋。

槎形东第奇章石，钓具南江鲁望舟。从此终身巢许稳，风光真拟洛滨游。

作者简介：（1662—?）名或作璟。清江苏太仓人，字元朗。吴伟业子。康熙二十七年进士，由户部主事历官兵科给事中，以事落职。旋入直武英殿，充《书画谱》纂修官。工诗，长于律绝。留心历朝掌故。有《左司笔札》、《西斋集》。